Benjamin Peltonen

Niclas Benjamin Peltonen (s. 15. huhtikuuta 1997) on suomalainen laulaja ja lauluntekijä, joka tuli alun perin tunnetuksi kuvien jakopalvelu Instagramista, jossa hänen vuonna 2012 avaamallaan profiililla on lähes 300 000 seuraajaa. == Ura == Benjamin solmi toukokuussa 2014 levytyssopimuksen Warner Music Finland -levy-yhtiön kanssa. Hän julkaisi ensimmäisen singlensä ”Underdogs” 8. syyskuuta 2014. Se menestyi Suomessa kohtalaisesti sijoittuen muun muassa singlelistan kymmenenneksi. Maaliskuussa 2015 kappale soittolistattiin myös espanjalaiselle Los 40 Principales -radiokanavalle. Peltosen ensimmäinen EP Square One julkaistiin toukokuussa 2015. Yle Areenassa esitettiin kevään 2015 aikana Peltosesta kertova 20-osainen dokumenttisarja Alaston päiväkirja: Benjamin Peltonen. Yle TV2 esitti samannimisen pitkän dokumentin hänestä 3. toukokuuta 2015. Esikoisalbuminsa Fingerprints Peltonen julkaisi 15. huhtikuuta 2016. Albumi nousi Suomessa Suomen virallisen albumilistan 17. sijalle. Espanjan albumilistalla se nousi kolmanneksi. Syksyllä 2016 hän kilpaili MTV3-kanavan Tähdet, tähdet -kilpailussa, jossa kilpailijat esittivät viikoittain vaihtuvan musiikkigenren mukaisia kappaleita. Hän putosi kilpailusta juuri ennen semifinaalia ja sijoittui kilpailussa neljänneksi. Elokuussa 2018 hän julkaisi ensimmäisen suomenkielisen singlensä ”Naarmuja”. Kappaleella on mukana myös rap-artisti Ibe. ”Naarmuja” ja sitä seurannut ”Juon sut pois” -single striimasivat platinaa. Alkuvuoteen 2020 mennessä oli julkaistu myös neljä muuta suomenkielistä singleä, jotka kuitenkin menestyivät huonommin. Elokuussa 2020 julkaistu ”WWW”-kappale oli ensimmäinen single syyskuussa 2020 julkaistulta Someveteraani-konseptialbumilta. Albumin teemoja ovat muun muassa Peltosen historia ”sometähtenä” sekä 2020-luvun internetin ilmiöt ja haasteet. Kesällä 2022 julkaistu ”Gay”-kappale kasvoi isoksi ilmiöksi Tiktok-palvelussa. Siitä julkaistiin palvelussa aluksi vain kertosäe, jonka jälkeen yleisö alkoi vaatia siitä kokonaista versiota. Kokopitkä versio kappaleesta ja musiikkivideo tuotettiin valmiiksi yhden päivän aikana. Peltonen osallistui Uuden Musiikin Kilpailuun 2023 kappaleella ”Hoida mut”, mutta sijoittui kilpailussa viimeiselle sijalle. == Yksityiselämä == Peltonen syntyi Turussa vuonna 1997, mutta kasvoi Kaarinassa. Hänen vanhempansa halusivat, että hän kävisi ruotsinkielistä koulua Turussa. Vuonna 2014 hän julkaisi ensimmäisen singlensä "Underdogs", ja muutamaa vuotta myöhemmin Peltonen päätti lopettaa lukion, Katedralskolanin, keskittyäkseen täysin musiikkiin. 3\. heinäkuuta 2021 järjestetyssä Pride Helsinki -juhlakonsertissa esiintynyt Benjamin ilmoitti suorassa lähetyksessä olevansa homoseksuaali. Hän on joulukuussa 2022 julkisesti kertonut, että hänellä on poikaystävä. https://www.is.fi/viihde/art-2000009300238.html == Diskografia == === Albumit === Nimi Julkaisutiedot Lista Myynti Albumilista Promusicae Fingerprints * Julkaistu: 15. huhtikuuta 2016 * Formaatti: CD, digitaalinen * Levy-yhtiö: Warner Music Finland #17 #3 – Someveteraani * Julkaistu: 25. syyskuuta 2020 * Formaatti: digitaalinen * Levy-yhtiö: Warner Music Finland #21 – – === EP:t === Nimi Julkaisutiedot Square One *Julkaistu: 29. toukokuuta 2015 *Formaatti: CD, digitaalinen *Levy-yhtiö: Warner Music Finland === Singlet === Vuosi Single Singlelista Radiolista Albumi 2014 ”Underdogs” 10 53 Square One ”Unbreakable” – – 2015 ”Young And Restless” – 68 2016 ”Body” – 88 Fingerprints ”Hold On” – – ”Man On the Moon” (feat. Sweet California) – – ”To Be With You” – – 2017 ”Bad Luck Love” – – 2018 ”Naarmuja” 3 – ”Juon sut pois” 2 – 2019 ”Tanssin yksin” 17 – ”Orgasmi” 20 – ”Näytä mulle ne” 20 – 2020 ”Kaksi kotia” – – ”WWW” – – Someveteraani ”TikTok” – – 2021 ”Kunnes sammutaan” (Benjamin & Vesta) 19 – 2022 ”N-Y-T” – – ”Gay” 10 – 2023 ”Hoida mut” 7 30 ”Minä-minä-maa” 30 20 ”Persikan perään” – – ”Uutta exää” – – 2024 ”Paremmin ku kukaan muu” (Benjamin & Bess) 13 1 ”Kuollut liekki” – 94 === Musiikkivideot === * ”Underdogs” (2014) * ”Unbreakable” (2014) * ”Young And Restless” (2015 – ohj. Joonas Kenttämies) * ”Body” (2016 – ohj. Hannes Honkanen) * ”Man on the Moon” (2016) * ”Juon sut pois” (2018 – ohj. Karim Saheb) * ”Gay” (2022 – ohj. Kaverikarim) == Lähteet == == Aiheesta muualla == * Benjamin Peltonen Instagramissa * * Luokka:Internet-persoonat Luokka:Suomalaiset laulajat Luokka:Elävät henkilöt Luokka:Vuonna 1997 syntyneet